recursal/SuperWikiNEXT-32B huggingface dataset:
Η **Petrom LPG** (παλαιότερα γνωστή ως *Shell Gas Romania*) είναι ρουμανική εταιρεία η οποία δραστηριοποιείται στον τομέα του υγραερίου.
Στο πλαίσιο των δραστηριοτήτων της Petrom LPG περιλαμβάνεται η εμφιάλωση υγραερίου, εντός εργοστασίων εμφιάλωσης στο Νεγκοϊέστι και την Τιμισοάρα, καθώς και η διανομή των συγκεκριμένων φιαλών ανά την χώρα, η πώληση και η διανομή προπανίου, η πώληση και η διανομή υγραερίου κίνησης οχημάτων, καθώς και άλλες δραστηριότητες χονδρικού εμπορίου.

Έως τον Αύγουστο του 2007, η *Shell Gas Romania* αποτελούσε κοινοπραξία μεταξύ της Petrom, η οποία ήταν κάτοχος ποσοστού της τάξεως του 45% επί του συνόλου των μετοχών της εταιρείας, και της Shell, η οποία ήταν κάτοχος ποσοστού της τάξεως του 55% επί του συνόλου των μετοχών της εταιρείας.
Τον Νοέμβριο του 2006, το δίκτυο της *Shell Gas Romania* αριθμούσε, συνολικά, παραπάνω από 5.000 σημεία πώλησης.

Τον Αύγουστο του 2007, η Petrom προχώρησε στην πλήρη εξαγορά των μετοχών της *Shell Gas Romania*, έναντι χρηματικού ποσού της τάξεως των 51 εκατομμυρίων ευρώ. Στα τέλη του 2008, η Petrom ολοκλήρωσε την απορρόφηση της εταιρείας, με αποτέλεσμα τη δημιουργία νέας εταιρείας, της *Petrom LPG*.

Τον Ιούνιο του 2012, η Petrom προχώρησε στην πώληση της θυγατρικής της, Petrom LPG, στην εταιρεία Crimbo Gas International.

Οικονομικός απολογισμός
-----------------------

**Αριθμός εργαζομένων**: 350 (2008)

**Οικονομικός απολογισμός (εκατομμύρια ευρώ):**

| Έτος | 2008 | 2005 |
| --- | --- | --- |
| Κύκλος εργασιών | 94 | 63,5 |
| Καθαρά έσοδα | 6,8 | 4,3 |

Παραπομπές
----------

1. 1 2  (Ρουμανικά) Popescu, Emil (29 Ιουνίου 2012). «Petrom vinde subsidiara Petrom LPG și iese de pe piața îmbutelierii și distribuției de GPL». *Ziarul Financiar*. Ανακτήθηκε στις 30 Ιουνίου 2012.
2. 1 2 3  (Ρουμανικά) «Shell a castigat 3,5 mil. euro in noua luni din autogaz si butelii». *Ziarul Financiar*. 15 Νοεμβρίου 2006. Ανακτήθηκε στις 1 Απριλίου 2010.
3. 1 2 3 4  (Ρουμανικά) «Petrom s-a apropiat de 100 mil. € pe GPL, dupa achizitia Shell Gas». *Ziarul Financiar*. 15 Απριλίου 2009. Ανακτήθηκε στις 1 Απριλίου 2010.
Ένας ναύτης ελέγχει τη θερμοκρασία ενός συστήματος εξαερισμού.
Το **πυρόμετρο** είναι όργανο κατάλληλο για τη μέτρηση πολύ υψηλών θερμοκρασιών από απόσταση. Τα πυρόμετρα είναι συχνά εξοπλισμένα με ένα τηλεσκόπιο ευθυγράμμισης ή με μια διάταξη λέιζερ, που είναι είτε ενσωματωμένα ή βιδώνονται στο μπροστινό μέρος της συσκευής. Οι ακτίνες λέιζερ επιτρέπουν στο χρήστη να στοχεύσει στο σημείο μέτρησης γρήγορα και με ακρίβεια. Ειδικότερα, η εστίαση μέσω δέσμης λέιζερ είναι πολύ χρήσιμη για τη μείωση σφαλμάτων αλλά και τη μέτρηση θερμοκρασίας κινούμενων αντικειμένων ή όταν το αντικείμενο βρίσκεται σε κακές συνθήκες φωτισμού.

Αρχή λειτουργίας
----------------

Κάθε μορφή της ύλης σε θερμοκρασία *T* μεγαλύτερη του απόλυτου μηδενός εκπέμπει υπέρυθρη ακτινοβολία ανάλογα με τη θερμοκρασία στην οποία βρίσκεται. Αυτή η εκπεμπόμενη ακτινοβολία συνδέεται με την εσωτερική κίνηση των μορίων της ύλης, η ένταση της κίνησης των οποίων εξαρτάται από τη θερμοκρασία στην οποία βρίσκεται το υλικό. Το γεγονός ότι η κίνηση αυτή των μορίων αντιπροσωπεύει μετατόπιση φορτίου, έχει ως αποτέλεσμα την εκπομπή ηλεκτρομαγνητικής ακτινοβολίας, το φάσμα της οποίας κυμαίνεται από 0,7 έως 1000 μm μήκους κύματος. Για το λόγο αυτό, η εν λόγω ακτινοβολία βρίσκεται στην περιοχή του υπέρυθρου φάσματος και δεν είναι διακρίσιμη με γυμνό μάτι.

Ένα σύγχρονο πυρόμετρο αποτελείται από ένα οπτικό σύστημα φακών και έναν ανιχνευτή. Το οπτικό σύστημα φακών εστιάζει τη θερμική ακτινοβολία στον ανιχνευτή. Η μέτρηση της θερμοκρασίας *T* που παρέχει ο ανιχνευτής σχετίζεται με τη θερμική ακτινοβολία {\displaystyle j^{\star }} (σε μονάδες {\displaystyle W/m^{2}}) του αντικειμένου-στόχου μέσω του νόμου Στέφαν-Μπόλτζμαν: {\displaystyle j^{\star }=\varepsilon \sigma T^{4}}, όπου *σ* η σταθερά αναλογίας Στέφαν-Μπόλτζμαν και *ε* η σταθερά εκπομπής του υλικού. Ως εκ τούτου, η θερμοκρασία ενός αντικειμένου-στόχου μπορεί να μετρηθεί χωρίς την άμεση επαφή πυρομέτρου και αντικειμένου.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πυρόμετρο** |

1. ↑  Klaus-Dieter Gruner, "Principles of Non-Contact Temperature Measurement", Raytek, 2003.
2. ↑  H. D. Young and R. A. Freedman, "Sears and Zemansky's university physics: with modern physics", 13th ed. Adison-Wesley, 2012.
Το **πυρωπό** είναι ορυκτό, που ανήκει στην ομάδα τον γρανατών. Το κόκκινο χρώμα που παρουσιάζει έδωσε το όνομά του στο ορυκτό, από την ελληνική λέξη *πυρρός*, δηλαδή «αυτός που έχει το χρώμα της φωτιάς».

Η χημική σύσταση του καθαρού πυρωπού είναι Mg3Al2(SiO4)3, αν και συνήθως συμμετέχουν και άλλα στοιχεία όπως το Ca, Cr, Fe και Mn. Το πυρωπό ανήκει στη σειρά στερεού διαλύματος μαζί με τα ορυκτά αλμανδίνη και σπεσσαρτίνη. Η ομάδα αυτού του στερεού διαλύματος ονομάζεται πυραλσπίτες γρανάτες.

Οι περισσότεροι κρύσταλλοι συναντώνται σε υπερβασικά πετρώματα και σερπεντινικές μάζες. Επίσης συχνά απαντούν και σε μεταμορφωμένα πετρώματα πλούσια σε Mg.

Εμφανίσεις
----------

Οι πιο εντυπωσιακοί κρύσταλλοι πυρωπού προέρχονται από τη Ρωσία και τη Νότια Αφρική και χρησιμοποιούνται στην κοσμηματοποιία.

Δείτε επίσης
------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πυρωπό** |

* Κατάλογος ορυκτών

Πηγές
-----

*
**Πυρπολητής Ι (Ναρκαλιευτικό) / 41, Μ-76, Α-76**  

Ναρκαλιευτικό ανοιχτής θαλάσσης τύπου ‘Algerine Class Minesweeper’

Πρώην ‘HMS ARCTURUS’.

Ναυπηγήθηκε στα ναυπηγεία του Καναδά : ‘Canada – Redferm Construction Co Ltd, Torondo. Ομοίου τύπου πλοία ‘Αρματωλός Ι’, ‘Μαχητής’, ‘Ναυμάχος Ι’, ‘Πολεμιστής Ι’, και ‘**Πυρπολητής Ι**’. Καθελκύστηκε στις 31 Αυγούστου 1942. Στην ενεργεία από τις 23 Οκτωβρίου 1943. Με ελληνική Σημαία από τις 9 Οκτωβρίου 1947. Μετονομάστηκε και εντάχθηκε στο Πολεμικό Ναυτικό στις 30 Μαρτίου 1948. Χρησιμοποιήθηκε κυρίως ως Ναυαρχίδα ΑΑΠ (Αρχηγού Αιγαίου Πελάγους) και για μεταφορές επισήμων. Ήταν εφοδιασμένο με πρωτόγονη ηχοεντοπιστική συσκευή υποβρυχίων, από τις πρώτες που είχαν εφευρεθεί και η οποία λειτουργούσε άψογα στο 100% της απόδοσής της μέχρι τέλους. Τέθηκε σε παροπλισμό στις .................. για να χρησιμοποιηθεί στην εκπαίδευση μαθητών της σχολής Αξιωματικών. Το Φεβρουάριο του 1978 ρυμουλκήθηκε στη Σαλαμίνα για εκποίηση.
Το **ORF III** (ή ORF 3), είναι ένα αυστριακό τηλεοπτικό κανάλι που ανήκει στη δημόσια ραδιοτηλεόραση (ORF). Το κανάλι ξεκίνησε στις 26 Οκτωβρίου 2011 στις 14:00 αντικαθιστώντας το TW1, το οποίο έκλεισε την ίδια μέρα.

Το ORF III εκπέμπει δορυφορικά και καλωδιακά, και ως TW1 ειδικευόταν στον τομέα του τουρισμού και τις καιρικές συνθήκες. Το ORF III ξεκίνησε, επίσης, σχετικά με την ψηφιακή επίγεια τηλεόραση στην Αυστρία. Το ORF III δεν είναι προς το παρόν διαθέσιμο μέσω του Διαδικτύου. Το ORF Sport Plus, ο σταθμός που μοιραζόταν τη συχνότητα με το TW1, μετακόμισε σε ένα νέο κανάλι 24 ωρών, ονόματι ORF Sport +.

Επίσημη ιστοσελίδα
------------------

* Επίσημος ιστότοπος
Το **oppidum** (από το λατινικό εν. *oppidum*, πλ. *oppida*: «πόλη», «οικισμός γενικώς οχυρωμένος») είναι η ονομασία που δόθηκε από τους Ρωμαίους ιστορικούς σε έναν τύπο οχυρωμένων και οργανωμένων πρωτοϊστορικών οικισμών που απαντάται στην Δυτική και Κεντρική Ευρώπη. 

Διέθετε, σχεδόν πάντοτε, φυσική οχύρωση σχετιζόμενη με την τοποθεσία του σε περιοχές με δύσκολη πρόσβαση: είτε σε υπερυψωμένη θέση (όπως απομονωμένες βραχώδεις προεξοχές, λόφους ή οροπέδια), είτε σε κατάσταση υδρογραφικής απομόνωσης (όπως νησιά, χερσονήσους, ακρωτήρια, μαιάνδρους ποταμών, ή, ακόμη, έλη). 

Επρόκειτο είτε για τοποθεσία κατοικημένη ¨περιοδικά για εποχιακούς λόγους (εμποροπανήγυρις, θρησκευτική εορτή) ή ως καταφύγιο, είτε για μόνιμη εγκατάσταση ανθρώπινου οικισμού, ο οποίος αποτελούσε, ταυτόχρονα, οικονομικό, πολιτικό και σε ορισμένες περιπτώσεις, θρησκευτικό κέντρο, αποτελώντας μια πραγματική πόλη.

Τα κελτικά *oppida* γνώρισαν μια χρυσή περίοδο κατά την διάρκεια του 2ου αιώνα π.Χ. και του 1ου αιώνα π.Χ. στην διάρκεια αυτού που έμεινε γνωστός ως ο πολιτισμός των oppida. Μετά την ρωμαϊκή κατάκτηση, σημαντικό τμήμα των *oppida* εγκαταλείφθηκε, ενώ άλλα εξακολούθησαν να αναπτύσσονται, δίνοντας γέννηση σε αρκετές σημερινές μεγάλες πόλεις όπως η Μπουρζ (*Avaricum*) ή το Μπεζανσόν (*Vesontio*). Στην διάρκεια του Πρώιμου Μεσαίωνα, ορισμένα εξ' αυτών κατοικήθηκαν εκ νέου, όπως συνέβη στην περίπτωση του oppidum του Σαιν-Μπλαιζ, και αποτέλεσαν προσωρινό τόπο καταφυγίου σε περίπτωση ενόπλων συγκρούσεων, όπως συνέβη στην περίπτωση του *Meroliacense* (Σαστέλ-Μαρλάκ).

Παραπομπές
----------

1. ↑  Définitions lexicographiques et étymologiques de « Oppidums » du *Trésor de la Langue Française Informatisé*, sur le site du Centre National de Ressources Textuelles et Lexicales.
2. ↑  Kruta 2000, σελ. 763.

Εξωτερικοί Σύνδεσμοι
--------------------

* «Les Gaulois en Provence : l'oppidum d'Entremont». *entremont.culture.gouv.fr*. Αρχειοθετήθηκε από το πρωτότυπο στις 2 Αυγούστου 2016. Ανακτήθηκε στις 24 Αυγούστου 2016.
* «Bibracte, parc archéologique, centre archéologique européen». *bibracte.fr*. Αρχειοθετήθηκε από το πρωτότυπο στις 6 Φεβρουαρίου 2005. Ανακτήθηκε στις 26 Οκτωβρίου 2019.
* «Oppidum de Corent». *LUERN*.
* «Oppida celtiques, atlas des fortifications celtiques Europe, villes celtiques, oppidum gaulois». *oppida.org*. Αρχειοθετήθηκε από το πρωτότυπο στις 19 Φεβρουαρίου 2011. Ανακτήθηκε στις 24 Αυγούστου 2016.

|  |  |
| --- | --- |
| 

|  |
| --- |
| * Πύλη:Κελτικός Κόσμος
* Πύλη:Αρχαιολογία
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Oppidum  της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το ***Johnny B. Goode*** είναι rock and roll τραγούδι του 1958, που γράφτηκε και ηχογραφήθηκε από τον Chuck Berry. Το κομμάτι έγινε μεγάλη επιτυχία ήδη από τη στιγμή που κυκλοφόρησε, φτάνοντας στο νούμερο 2 στο *Billboard*, και νούμερο 8 στα *Hot 100*. To 1958 είχε κυκλοφορήσει το single, το οποίο συμπεριλήφθηκε στο άλμπουμ *Chuck Berry Is on Top* (1959). Το κομμάτι έχει διασκευαστεί δεκάδες φορές. 

Πρόκειται για ένα από τα γνωστότερα τραγούδια του 20ου αιώνα. Στην λίστα του περιοδικού *Rolling Stone* τα "500 Σπουδαιότερα Τραγούδια όλων των εποχών", μπήκε και κατέβαλε την 17η θέση. Το 1977, είχε συμπεριληφθεί στο Voyager Golden Record, μαζί με άλλα τραγούδια και ήχους που έστειλα η NASA στο διάστημα.

Παραπομπές
----------

1. ↑  Whitburn, Joel (1988). *Top R&B Singles 1942–1988*. Menomonee Falls, Wisconsin: Record Research. σελ. 42. ISBN 0-89820-068-7.
2. ↑  «500 Greatest Songs of All Time». *Rolling Stone*. Απριλίου 2010. Αρχειοθετήθηκε από το πρωτότυπο στις 12 Μαρτίου 2017. Ανακτήθηκε στις 18 Σεπτεμβρίου 2015.
Οι **Jonas Brothers** είναι αμερικανικό μουσικό συγκρότημα ποπ μουσικής που δημιουργήθηκε το 2005 και αποτελείται από τα τρία αδέλφια Jonas: Νικ (κιθάρα, φωνή, ντραμς, πλήκτρα), Τζο (κιθάρα, φωνή, ντέφι, πλήκτρα) και Κέβιν (κιθάρα και δεύτερη φωνή). Κατάγονται από το Wyckoff του Νιου Τζέρσεϊ.

Το συγκρότημα ξεκίνησε αρχικά από την σόλο καριέρα του Νικ, όταν τον ανακάλυψε τυχαία ένας μουσικός παραγωγός που τον άκουσε να τραγουδάει σε ένα κομμωτήριο. Αργότερα, με την συμπαράσταση και την καθοδήγηση των γονιών τους (Κέβιν και Ντενίζ Τζόνας), το συγκρότημα δημιουργήθηκε.

Από το 2008 μέχρι το 2010, βραβεύτηκαν με 14 Teen Choice Awards.

Μετά από μία παύση το 2010 και το 2011 για να ακολουθήσει ο καθένας τα δικά του σόλο σχέδια, το συγκρότημα αποφάσισε το 2012 να ηχογραφήσει ένα νέο άλμπουμ, το οποίο όμως ακυρώθηκε λόγω της διάλυσης τους στις 29 Οκτωβρίου 2013.

Μέχρι σήμερα έχουν πωληθεί πάνω από 17 εκατομμύρια άλμπουμ τους παγκοσμίως.

Έξι χρόνια μετά την διάλυση τους, το συγκρότημα ξαναενώθηκε με την κυκλοφορία του τραγουδιού "Sucker" το οποίο κυκλοφόρησε στις 1 Μαρτίου 2019.

Μέλη
----

* Κέβιν Τζόνας (κιθάρα και δεύτερη φωνή)
* Τζο Τζόνας (κιθάρα, φωνή, ντέφι, πλήκτρα)
* Νικ Τζόνας (κιθάρα, φωνή, ντραμς, πλήκτρα)

Δισκογραφία
-----------

* *It's About Time* (2006)
* *Jonas Brothers* (2007)
* *A Little Bit Longer* (2008)
* *From The 3D Concert Experience* (άλμπουμ από την ταινία) (2009)
* *Lines Vines and Trying Times* (2009)
* *Jonas L.A.* (2010)
* *LiVe* (2013)
* *Sucker* (2019)

Βιβλία
------

* *Burning Up: On Tour with the Jonas Brothers* (2008)

Παραπομπές
----------

1. 1 2  «More Blink-182 Than Hanson, It's Time For The Jonas Brothers» (στα αγγλικά). *MTV News*.. Ανακτήθηκε στις 2018-05-25.
2. ↑  «Jonas Brothers Break Up». *Rolling Stone*. Αρχειοθετήθηκε από το πρωτότυπο στις 2016-04-16.. Ανακτήθηκε στις 2018-05-25.
3. ↑  «Οι Jonas Brothers επιστρέφουν». *madtv*.. Ανακτήθηκε στις 2019-03-1.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Jonas Brothers** |

* Επίσημη ιστοσελίδα

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 121312612
* LCCN: no2006090710
* ISNI: 0000 0001 2358 6858
* GND: 10342220-1
* SUDOC: 161904556
* BNF: cb15591216r (data)
* BIBSYS: 9013624
* MusicBrainz: 6e019bc6-5c23-4935-94f0-4a896631d846
* NKC: osa2010530988
* BNE: XX4827619

 |

 |
Το **Windows Live Help Community** ήταν μέρος της οικογένειας υπηρεσιών Windows Live της Microsoft και περιελάμβανε συλλογές διαδικτυακών κοινοτήτων για συζητήσεις σχετικά με τις υπηρεσίες του Windows Live. Σαν σκοπό είχε την παροχή υποστήριξης για τις υπηρεσίες και τα προϊόντα του Windows Live. Οι χρήστες μπορούσαν να απαντούν σε ερωτήσεις, καθώς επίσης να δημοσιεύουν σχόλια σχετικά με την εμπειρία τους.

Το Windows Live Help Community παρείχε έξι ενότητες βοήθειας και υποστήριξης για τις υπηρεσίες του Windows Live:

* Λογαριασμός Windows Live - Κέντρο Βοήθειας[*νεκρός σύνδεσμος*]
* Λογαριασμός Windows Live - Σχόλια
* Windows Live QnA
* Windows Live Help Community
* Windows Live Message Boards
* Δημόσιες ομάδες του Windows Live

Υποστηριζόμενες υπηρεσίες
-------------------------

Το Windows Live Help Community παρείχε διαδικτυακές κοινότητες για τις παρακάτω υπηρεσίες του Windows Live:

* Windows Live Admin Center
* Δωρεάν Windows Live Call

Υπήρχε επίσης μια διαδικτυακή κοινότητα για την υποβολή ερωτήσεων και απαντήσεων για το ίδιο το Help Community.

Κατάργηση
---------

Το Windows Live Help Community καταργήθηκε στις 15 Ιουνίου του 2008 και τώρα ανακατευθύνει στη Βοήθεια του Windows Live.

Δείτε επίσης
------------

* Windows Live

Εξωτερικοί σύνδεσμοι
--------------------

* Windows Live Help Community - *ανακατευθύνει στη Βοήθεια του Windows Live*
Το **RV MTA Oruç Reis** είναι τουρκικό ερευνητικό σκάφος. Ανήκει στην Γενική Διεύθυνση Μεταλλευτικών Ερευνών και Εξερεύνησης με έδρα την Άγκυρα. Υπεύθυνο για την λειτουργία του είναι η Διεύθυνση Γεωφυσικής. Διεξάγει υποθαλάσσια γεωφυσική εξερεύνηση σε ρηχά νερά.

Χαρακτηριστικά
--------------

Η ναυπήγηση του MTA Oruç Reis ανατέθηκε στα Ναυπηγεία Κωνσταντινούπολης στην Τούζλα της Κωνσταντινούπολης από την Γενική Διεύθυνση στις 24 Απριλίου 2012. Ολοκληρώθηκε στις 28 Μαρτίου 2015 και ονομάστηκε προς τιμήν του Ορούτς Ρέις (γ. 1474-1518), τον οθωμανό μπεϊλερμπέη της Δυτικής Μεσογείου. Το σκάφος έχει μήκος 87 μέτρων, πλάτος 23 μέτρων, βάθος 8 μέτρων και βύθισμα 6 μέτρων. Έχει βάρος 4.575 τόνων και εκτόπισμα 4.867 τόνων, με μέγιστη ταχύτητα 17 κόμβων (31 χιλιόμετρα). Κινείται με τέσσερις γεννήτριες ντίζελ 2.520 κιλοβάτ (3.380 ίππων) 12βολτ της Anglo Belgian Corporation. Στο πλοίο εργάζονται 27 άτομα πλήρωμα και 28 άτομα επιστημονικό προσωπικό.

Μετά την ολοκλήρωση των δραστηριοτήτων δοκιμών και έγκρισης τον Απρίλιο του 2017, θα της ανατεθεί η εξερεύνηση πετρελαίου στη Μεσόγειο Θάλασσα. Μπορεί να εκτελέσει γεωφυσική έρευνα και τρισδιάστατη δειγματοληψία στον βυθό, σε βάθος μέχρι 20.000 μέτρα. Το σκάφος διαθέτει ένα τηλεχειριζόμενο υποβρύχιο όχημα, το οποίο μπορεί να εκτελέσει παρατηρήσεις και δειγματοληψίες σε βάθος μέχρι 1.500 μέτρα. Ο πρόσθετος εξοπλισμός του πλοίου επιτρέπει την έρευνα ωκεάνιων ρευμάτων και την ανάλυση των φυσικών, χημικών και βιολογικών ιδιοτήτων με τη βοήθεια μιας συσκευής μέτρησης της αγωγιμότητας, της θερμοκρασίας και του βάθους του θαλασσινού νερού. Το πλοίο διαθέτει ελικοδρόμιο χωρητικότητας 12 τόνων. Μπορεί να εξυπηρετήσει ένα ελικόπτερο τη φορά, ενώ είναι κατάλληλο για απογείωση και προσγείωση οποιαδήποτε ώρα του 24ωρου.

Διαμάχες
--------

Στις 13 Αυγούστου 2020, ο τούρκος πρόεδρος Ρετζέπ Ταγίπ Ερντογάν ανακοίνωσε ότι οποιαδήποτε επίθεση στο Ορούτς Ρέις θα είχε υψηλό τίμημα και υποστήριξε ότι η Τουρκία είχε ήδη δράσει γι'αυτό. Αυτό δηλώθηκε μετά από ανεπιβεβαίωτες αναφορές περί σύγκρουσης της φρεγάτας Λήμνος του Ελληνικού Πολεμικού Ναυτικού με ένα από τα πλοία του τουρκικού Ναυτικού που συνόδευαν το Ορούτς Ρέις, το οποίο συνέχισε τις επιχειρήσεις γεωτρήσεων στο Καστελλόριζο, στις 10 Αυγούστου, μετά την αναστολή των εργασιών τον Ιούλιο.

Δείτε επίσης
------------

* RV MTA Selen
* RV MTA Sismik 1
* RV MTA Turkuaz
* Κατάλογος ερευνητικών σκαφών της Τουρκίας

Παραπομπές
----------

1. ↑  «Erdogan says Greece attacked Oruc Reis, ‘got their first answer today’». *Kathimerini*. August 13, 2020.. Ανακτήθηκε στις August 14, 2020.
2. ↑  «Turkey's Erdogan threatens Greece over energy dispute in Mediterranean». *DW News*. August 13, 2020.. Ανακτήθηκε στις August 14, 2020.
3. ↑  «Erdogan says attack on Turkish ship in Mediterranean dispute will exact 'high price'». *NBC News*. August 13, 2020.. Ανακτήθηκε στις August 14, 2020.
4. ↑  «Tensions in the Aegean: Greek frigate rams and damages Turkish war ship». *Greek City Times*. August 13, 2020.. Ανακτήθηκε στις August 14, 2020.
Ο φιλέλληνας Ιταλός ποιητής **Σαμπίνο Ντ’ Ακούντο** γεννήθηκε στην Ιζέρνια του Μολίζε το 1916. Οι σπουδές του στο Πανεπιστήμιο της Νάπολης ήταν δύσκολες, γιατί επιχείρησε να τηρήσει εκεί μια στάση ανοιχτής κριτικής ενάντια στο φασισμό. Κανονικά σπούδασε στην Ακαδημία Δραματικής Τέχνης της Ρώμης, στο τμήμα σκηνοθεσίας. Σε λίγο, άρχισε ο πόλεμος και επιστρατεύτηκε. Στο κλίμα της πολεμικής αναταραχής ετοιμάστηκε να πραγματοποιήσει μιαν οργανωμένη αντίσταση ενάντια στο καθεστώς. Όμως, ο πειστικός λόγος του φίλου και συντρόφου του Άλντο Μόρο, απέτρεψε αυτή την επισφαλή του κίνηση.

Το 1943 πήρε μέρος σε μια σύγκρουση ανάμεσα σε Γερμανούς και Ιταλούς αντιφασίστες. Οι Ναζί τον συλλαμβάνουν, αλλά κατάφερε να δραπετεύσει και να έλθει αμέσως σ’ επαφή με τις πρώτες αντιστασιακές ομάδες. 

Στις 10 Σεπτεμβρίου η Ιζέρνια βομβαρδίζεται από τους συμμάχους. Επιστρέφοντας στη γενέτειρά του βρίσκει το σπίτι του γκρεμισμένο και 4000 νεκρούς συντοπίτες του. Θα ξαναρχίσει τη ζωή του ως δημοσιογράφος. Το 1946 εκλέγεται Δημοτικός Σύμβουλος και το 1953 Δήμαρχος της Ιζέρνια. Ήδη έχουν κυκλοφορήσει οι ποιητικές συλλογές του «Στο πρόχωμα», «Σιωπηλή Παρουσία», «Γράμμα από το Μολίζε» και «Αόριστες μέρες» για τις οποίες θα τιμηθεί με το βραβείο «Παντότζι», το χρυσό μετάλλιο της πόλης, τα βραβεία «Ταρκουίνια Μαρίνα Βέλκα», «Μιλένιο» και το δημοσιογραφικό «Παλλαβιτσίνι». Άλλες του συλλογές: «Μνήμη κι αγάπη», «Ο χρόνος και η Ανάμνηση» κ.ά. Το 1970 ιδρύει το Συνδικάτο Ελεύθερων Συγγραφέων με πρόεδρο τον Ντιέγκο Φάμπρι.

Το 1957 ο Σαμπίνο Ντ’ Ακούντο είχε επισκεφθεί την Ελλάδα από την οποία απεκόμισε υπέροχες εμπνεύσεις. Η βαθιά αγάπη του κι ο θαυμασμός του για τη χώρα του Ομήρου εκφράζονται μ’ έξοχα λυρικά ποιήματα στο «Ταξιδιωτικό Σημειωματάριο» του, που θα κυκλοφορήσει το 1960. Εκεί, η ελληνική ομορφιά, οι αρχαίοι και οι βυζαντινοί χώροι, η Αθήνα, το Δαφνί, η Κόρινθος, η Ιθάκη, η Κέρκυρα, θα γίνουν σχήματα και προσχήματα έκφρασης ενός φανταστικού προϋπάρχοντος δεσμού με το ελληνικό πνεύμα, καθώς κι επιβεβαίωση μιας αναζωογονημένης ελληνολατρείας.

Ο Σαμπίνο Ντ’ Ακούντο πέθανε το 2004.
Το **Virtual Boy** (ιαπωνικά: バーチャルボーイ, Χέπμπορν: Bācharu Bōi) είναι επιτραπέζια κονσόλα βιντεοπαιχνιδιών που αναπτύχθηκε και κατασκευάστηκε από την Nintendo. Ήταν η πρώτη κονσόλα βιντεοπαιχνιδιών που υποτίθεται ότι είναι σε θέση να εμφανίζει «πραγματικά 3D γραφικά», σε μια μορφή εικονικής πραγματικότητας. Ενώ τα περισσότερα βιντεοπαιχνίδια χρησιμοποιούν μονόφθαλμα εφέ για να επιτύχουν την ψευδαίσθηση των τριών διαστάσεων σε μια οθόνη δύο διαστάσεων, το Virtual Boy δημιουργεί μια ψευδαίσθηση του βάθους μέσω της επίδρασης γνωστής ως παράλλαξη. Με έναν τρόπο παρόμοιο με τη χρήση μιας head-mounted οθόνης, ο χρήστης κοιτάζει σε ένα προσοφθάλμιο από νεοπρένιο στο μπροστινό μέρος του μηχανήματος, και βλέπει ένα προβολέα σε στιλ γυαλιών που επιτρέπει την προβολή της μονοχρωματικής (στην περίπτωση αυτή, κόκκινο) εικόνα.

Κυκλοφορία και αποδοχή
----------------------

Είχε κυκλοφορήσει στις 21 Ιουλίου του 1995 στην Ιαπωνία και 14 Αυγούστου του 1995 στη Βόρεια Αμερική στην τιμή των περίπου 180 $. Αποδείχτηκε μια εμπορική αποτυχία και δεν κυκλοφόρησε στις περιοχές PAL, ειδικά αφού προκαλούσε πονοκέφαλο μετά το πολύ παίξιμο. Η χλιαρή υποδοχή του δεν επηρεάστηκε από τη συνεχιζόμενη πτώση των τιμών. Η Nintendo διέκοψε την πώλησή του το επόμενο έτος. Σήμερα, θεωρείται από ορισμένους παίκτες το χειρότερο δημιούργημα της Nintendo.
Η σημαία του **Οργανισμού Βόρειου Ατλαντικού Συμφώνου** έχει σκούρο μπλε φόντο με ένα ανεμολόγιο στο κέντρο. Υιοθετήθηκε τρία χρόνια μετά την ίδρυση του οργανισμού και είναι η σημαία του ΝΑΤΟ από τις 14 Οκτωβρίου 1953. Το σκούρο μπλε χρώμα συμβολίζει τον Ατλαντικό Ωκεανό.

Ιστορία
-------

Το ΝΑΤΟ ιδρύθηκε στις 4 Απριλίου 1949, όταν δώδεκα κράτη υπέγραψαν το βορειοατλαντικό σύμφωνο για να εναντιωθούν στην ανερχόμενη ισχύ της Σοβιετική Ένωσης. Ύστερα από συμβούλια τα μέλη αποφάσισαν ότι μια σημαία ήταν απαραίτητη. Προτάθηκε μια σημαία απλή αλλά εντυπωσιακή που θα τόνιζε όμως και τις ειρηνικές προθέσεις της οργάνωσης. Έγιναν πολλές προτάσεις και αρκετές από αυτές απορρίφθηκαν. Το επίσημο έμβλημα του ΝΑΤΟ υιοθετήθηκε τελικά στις 14 Οκτωβρίου 1953.

Η σημαία υψώθηκε για πρώτη φορά στις 9 Νοεμβρίου 1953 στην τελετή έναρξης της Ατλαντικής Έκθεσης στο Παρίσι.

Συμβολισμός
-----------

Τα χρώματα της σημαίας υποδηλώνουν πολιτικά και πολιτιστικά μηνύματα. Το σκούρο μπλε πλαίσιο συμβολίζει τον Ατλαντικό Ωκεανό, ενώ ο κύκλος συμβολίζει την ενότητα ανάμεσα στα μέλη του ΝΑΤΟ. Το ανεμολόγιο συμβολίζει την κατεύθυνση προς το μονοπάτι της ειρήνης, ο σημαντικότερος σκοπός της οργάνωσης.

Παραπομπές
----------

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σημαία του ΝΑΤΟ** |
Ο **Άγιος Ρήγουλος** (Saint Regulus ή Saint Rule, ή στα αρχαία ιρλανδικά Riagal) ήταν Χριστιανός μοναχός και θεωρείται άγιος των Σκώτων. Γεννήθηκε στην Πάτρα και ήταν επίσκοπος ή ηγούμενος που του είχε ανατεθεί η φύλαξη του λειψάνου του απόστολου Ανδρέα.

Σύμφωνα με έναν θρύλο, κάποια νύχτα είδε σε όραμα στον ύπνο του άγγελο που τον διέταξε να αφαιρέσει από το λείψανο του αγίου τη μία ωμοπλάτη, τρία δάχτυλα του δεξιού χεριού, το κόκκαλο από το γόνατο και ένα δόντι, το οποίο και έκανε. Ύστερα από χρόνια είδε άλλο όραμα που του έλεγε να φύγει από την Πάτρα μαζί με το λείψανο που είχε (το υπόλοιπο λείψανο εν τω μεταξύ είχε μεταφερθεί στην Κωνσταντινούπολη). Στο ταξίδι όμως ναυάγησε κοντά στο λιμάνι του αγίου Ανδρέα, όπως λέγεται σήμερα, στη Σκωτία. Εκεί ο βασιλιάς Όνγκους των Πίκτων τον φιλοξένησε και αργότερα ασπάστηκε τον χριστιανισμό μαζί με όλους τους υπηκόους του. Στην περιοχή του ναυαγίου χτίστηκε ναός αφιερωμένος στον άγιο Ανδρέα, όπου τοποθετήθηκε και το λείψανό του. Έτσι κτίστηκε η πόλη του Αγίου Ανδρέα (Saint Andrews), ο άγιος Ανδρέας καθιερώθηκε προστάτης της Σκωτίας και η σημαία της χώρας φέρει τον (χιαστί) σταυρό του μαρτυρίου του. Μάλιστα κάποιος από την συνοδεία του Ρηγούλου αργότερα έγινε και βασιλιάς των Πίκτων με το όνομα Αχαιός.

Αναφορές
--------

* National Archives of Scotland: feature on St. Andrew
* St Regulus at ruleweb
* CatholicForum: Saint Regulus

Πηγές
-----

* Τρεμπέλας, Παναγιώτης. *Ο Απόστολος Ανδρέας: βίος, δράσις και μαρτύριον αυτού εν Πάτραις*. Επιμέλεια Κώστας Τριανταφύλλου. Εν Πάτραις: υπό της Επιτροπής Ανεγέρσεως του Νέου Ναού του Απόστολου Ανδρέου, Τυπογραφείο Χαράλ. Καιάφα, Νοέμβριος 1956.
Ο **Άγιος Παύλος ο Πατρεύς** είναι άγιος της Ορθόδοξης Εκκλησίας.

Ήταν ηγούμενος σε παραλιακή Λαύρα που ανήκε στην Μονή Σινά στην έρημο της Ραϊθούς. Σφαγιάστηκε από Αιθίοπες Σαρακηνούς μαζί με άλλους 32 πατέρες. Έζησε στο τέλος του 3ου αιώνα επί αυτοκρατόρων Ουλεντιανού και Ουάλη, η μνήμη του τιμάται στις 14 Ιανουαρίου.

Ο μαρτυρικός θάνατός του αναφέρεται στο Ιερό Συναξάρι σε περιγραφή του Αιγύπτιου μοναχού Αμμώνιου.

Αν και ο οσιομάρτυρας Παύλος ο Πατρέας ήταν μέχρι τότε άγνωστος, το 1947, ο πρωτοσύγκελος και αρχιμανδρίτης Ευστάθιος Ευσταθόπουλος, μετέπειτα Μητροπολίτης Γόρτυνος και Μεγαλουπόλεως, φρόντισε να τυπώσει την Ακολουθία των «Αγίων Οσιομαρτύρων Αββάδων, των εν Σινά και Ραϊθώ αναιρεθέντων» (ανατυπώνοντας κείμενο που βρήκε σε παλαιό βιβλίο το 1940 στην Κεφαλλονιά, όπου υπηρετούσε ως καθηγητής) και να ορίσει την φιλοτέχνηση σχετικής εικόνας με την επιγραφή «ΟΣΙΟΜΑΡΤΥΣ ΠΑΥΛΟΣ, ο εκ ΠΑΤΡΩΝ ΤΗΣ ΑΧΑΪΑΣ». Η εικόνα φιλοτεχνήθηκε το 1952 από το ζωγράφο Τάκη Πριονά. Στη συνέχεια ο αρχιμανδρίτης καθιέρωσε τον εορτασμό του Αγίου κατά τη δεκαετία του 1960 με πανηγυρικό εορτασμό και Θεία Λειτουργία.

Αναφορές
--------

1. ↑  Άρθρο «Τιμήθηκε η μνήμη του Οσιομάρτυρος Παύλου του Πατρέα», Α.Κολλιόπουλος, 15.01.2008, Πρακτορείο Εκκλησιαστικών Ειδήσεων «Ρομφαία»
2. ↑  «Διασκευασμένο κείμενο ξεναγήσεως στον Μητροπολιτικό Ναό Πατρών». Αρχειοθετήθηκε από το πρωτότυπο στις 1 Οκτωβρίου 2009. Ανακτήθηκε στις 14 Φεβρουαρίου 2008.

Πηγές
-----

* Παναγιώτης Σ. Μαρτίνης, *Άγιοι της εκκλησίας των Πατρών. Προσέγγιση στην τοπική Αγιολογία*, Εκδόσεις Ταώς, Πάτρα 2009 ISBN 978-960-84413-8-3
O **Ριχάρδος**, γαλλ. Richard (π. 1065 - 1092) από τον Οίκο τού Μονφόρ ήταν κύριος τού Μονφόρ (1089-1092).

Ο θυρεός τού κυρίου τού Μονφόρ.

Βιογραφία
---------

Ήταν ο δευτερότοκος γιος τού Σίμωνα Α΄ κυρίου τού Μονφόρ και της 2ης συζύγου του Αγνής από τον Οίκο της Νορμανδίας, κόρης και κληρονόμου τού Ριχάρδου κόμη τού Εβρέ.

Διαδέχθηκε τον μεγαλύτερο αδελφό του Αμωρί Β΄ το 1089, ο οποίος είχε σκοτωθεί στη μάχη. Ο χρονογράφος Ορντέρικ Βιτάλις καταγράφει, ότι ο Ριχάρδος "ήταν αμείλικτος στις προσπάθειές του να εκδίκηθεί τον Γουλιέλμο του Μπρετέιγ για τον τέλος τού Αμωρί Β΄". Οι Ραούλ Γ΄ τού Τοσνύ και Γουλιέλμος κόμης τού Εβρέ ήρθαν σε διαμάχη μεταξύ τους, ένεκα της εχθρότητας των συζύγων τους. Ο Ριχάρδος συνέδραμε τον θείο του Γουλιέλμο, αλλά σε μία επίθεση στο Κονς τραυματίστηκε μοιραία. Έτσι απεβίωσε το 1092 στη μάχη. Δεν είχε κληρονόμους και άφησε το Μονφόρ στον επόμενο αδελφό του Σίμων Β΄. Τάφηκε στο Επερνόν τού Ερ-ε-Λουάρ, στη Γαλλία.

Πηγές
-----

* Robert Curthose Reassessed, Judith A. Green, Anglo-Norman Studies: Proceedings of the Battle Conference, Volume 22, ed. Christopher Harper-Bill, (The Boydell Press, 2000), 97.
* The Way Vengeance Comes: Rancorous Deeds and Words in the World of Orderic Vitalis, Thomaas Roche, Vengeance in the Middle Ages: Emotion, Religion and Feud, edited Susanna A. Throop and Paul R Hyams, (Ashgate, 2010), 123.
Η **Ρεάλ Κλουμπ Εσπάνια** (ισπανικά: *Real Club España*) είναι ένα μεξικάνικο αθλητικό σωματείο που βρίσκεται στην Πόλη του Μεξικού. Καλλιεργεί μεγάλη ποικιλία από αθλητικές και άλλες δραστηριότητες όπως ποδόσφαιρο, αεροβική γυμναστική, μπιλιάρδο, κανόε-καγιάκ, αναρρίχηση τοίχου, γυμναστική, ορειβασία, κωπηλασία , ισπανικούς χορούς, σκουός, κολύμβηση, τένις, βόλεϊ, άρση βαρών.

Ιστορία
-------

Ο σύλλογος ιδρύθηκε στις 20 Μαρτίου 1912 μετά από απόσχιση από τη  *Mexico FC* ξεκινώντας ως πρώτο άθλημα το κρίκετ. Ισπανοί μετανάστες που ήρθαν λίγο αργότερα ανέπτυξαν το τμήμα του ποδοσφαίρου.

Γρήγορα το άθλημα γνώρισε άνθηση και το 1914 κατέκτησε το πρώτο πρωτάθλημα στη χώρα, ερασιτεχνικό ακόμα. Ακολούθησαν άλλοι 14 τίτλοι και 4 εθνικά Κύπελλα έως το 1943, που την καθιέρωσαν σα μεγάλη δύναμη στη χώρα. Το 1943-44 παρότι φαβορί για το πρώτο επαγγελματικό πρωτάθλημα, δεν κατέκτησε τον τίτλο. Όμως την επόμενη χρονιά ο θρίαμβος του πρωταθλήματος έμενε να είναι ο μοναδικός στην ιστορία της ομάδας. Το 1950 η ομάδα αποσύρθηκε από το πρωτάθλημα του Μεξικού.
Επανήλθε τη δεκαετία του 1970 χωρίς όμως να γνωρίσει την επιτυχία του παρελθόντος.

Παραπομπές
----------

1. ↑  «Real Club España : actividades». Ανακτήθηκε στις 19 Απριλίου 2021.
2. 1 2  «"El Club España: 100 años"» (στα Ισπανικά). Αρχειοθετήθηκε από το πρωτότυπο στις 18 Μαρτίου 2020. Ανακτήθηκε στις 18 Μαρτίου 2020.

Εξωτερικοί σύνδεσμοι
--------------------

* Πολυμέσα σχετικά με το θέμα  Real Club España στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 316745706
* LCCN: ns2015002297

 |

 |
Το **σιδηροδρομικό δυστύχημα στη σήραγγα Σέβερν** (Severn Tunnel) συνέβη στην ομώνυμη σήραγγα στις 7 Δεκεμβρίου 1991. 

Το δρομολόγιο των 08:30 από τον σταθμό Πάντινγκτον του Λονδίνου προς τον Κεντρικό σταθμό του Κάρντιφ, που εξυπηρετούσε ένα InterCity 125 σταμάτησε σε σήμα που ρύθμιζε την είσοδο στη σήραγγα Σέβερν. Όταν τηλεφώνησε στον σηματωρό, σύμφωνα με τον Κανόνα 55, ο μηχανοδηγός ενημερώθηκε για αστοχία σήματος και του δόθηκε η άδεια να προχωρήσει αργά και με προσοχή. Τρία μίλια μέσα στη σήραγγα, το τρένο χτυπήθηκε από πίσω από ένα *σπρίντερ* Κλάσης 155 που ταξίδευε από το Πόρτσμουθ στο Κάρντιφ. 185 επιβάτες τραυματίστηκαν, εκ των οποίων οι πέντε σοβαρά, αλλά κανένας θανάσιμα. 

Επειδή τα κυκλώματα γραμμής ήταν αναξιόπιστα στο ασυνήθιστα υγρό περιβάλλον της σήραγγας (από 10 έως 20 εκατομμύρια γαλόνια νερού αντλούνται την ημέρα), χρησιμοποιήθηκαν αντ' αυτού  εντοπιστές αξόνων. Η επίσημη αναφορά για το δυστύχημα  δεν μπόρεσε να καταλήξει σε ασφαλές συμπέρασμα, αλλά υπέθεσε ότι η αιτία ήταν είτε:

* Ανεξήγητο σφάλμα εκ μέρους του μηχανοδηγού του Sprinter ή:
* Οι τεχνικοί στην αίθουσα ρελέ στη σήραγγα Σέβερν είχαν επαναφέρει τον εντοπιστή εξόνων κατά τη διερεύνηση προηγούμενου σφάλματος αστοχίας σήματος, κι έτσι το σήμα για το Sprinter άλλαξε σε ελεύθερη διέλευση.

Παραπομπές
----------

1. 1 2  Seymour, R.J. *Railway Accident in the Severn Tunnel*. H.M. Railway Inspectorate.
Η **Rom Oil Brașov** αποτελεί εταιρεία μέλος του Grupului Rompetrol, από το 2002, η οποία είναι υπεύθυνη για την χονδρική πώληση πετρελαιοειδών παραγόμενων από την Petromidia.
Η Rom Oil διαχειρίζεται, συνολικά, έξι χώρους αποθήκευσης εμπορευμάτων, στο Ζαρνέστι, στο Αράντ, στη Μογκοσοάια, στο Σιμλέου Σιλβάνιεϊ, στη Βάτρα Ντόρνεϊ, καθώς και στην Κραϊόβα.

Οικονομικός απολογισμός
-----------------------

**Αριθμός εργαζομένων**: 370 (2005)

**Κύκλος εργασιών**: 420,9 εκατομμύρια ευρώ (2005)

**Καθαρά έσοδα**: 1,4 εκατομμύρια ευρώ (2005

Παραπομπές
----------

1. 1 2 3 4  (Ρουμανικά) «Rom Oil Brasov incheie un contract de antrepriza cu Rompetrol Logistics». *wall-stret.ro*. 1 Φεβρουαρίου 2007. Ανακτήθηκε στις 9 Οκτωβρίου 2010.

Εξωτερικοί Σύνδεσμοι
--------------------

* (Ρουμανικά) Επίσημος ιστότοπος
Η **Ρεάλ Σολτ Λέικ** (αγγλικά: *Real Salt Lake*) είναι αμερικάνικη επαγγελματική ποδοσφαιρική ομάδα μέλος της Western Conference της Μέιτζορ Λιγκ Σόκερ (MLS), με έδρα το στάδιο Ρίο Τίντο (*Rio Tinto Stadium*) στο προάστιο Σάντυ του Σολτ Λέικ Σίτι την πρωτεύουσα της πολιτείας Γιούτα των Η.Π.Α. Ιδρύθηκε το 2004 και αγωνίζεται με τα χρώματα κόκκινο και άσπρο. Η αμερικάνικη ομάδα έχει κατακτήσει ένα MLS Cup το 2009 και δύο φορές το πρωτάθλημα της περιφέρειας (playoff) το 2009 και το 2013. Πρώτος σκόρερ στην ιστορία της ομάδας είναι ο 'Αλβαρο Σαμπορίο και πρώτος παίκτης σε συμμετοχές για τη Ρεάλ Σολτ Λέικ είναι ο διεθνής τερματοφύλακας της Νικ Ριμάντο, με τον Κάιλ Μπέκερμαν να ακολουθεί στη λίστα των συμμετοχών. Επίσης, στην ομάδα νέων *Real Salt Lake AZ,* έχει αγωνιστεί και ο Έλληνας διεθνής τερματοφύλακας Δημήτρης Καλογεράκος.

Τίτλοι
------

* **CONCACAF Champions League** Δεύτερη θέση: 2011
* **MLS Cup**
	+ **Νικήτρια**: 2009

* **MLS Western Conference**
	+ **Νικήτρια (Playoff)**: 2013

* **MLS Eastern Conference**
	+ **Νικήτρια (Playoff)**: 2009

Εξωτερικοί σύνδεσμοι
--------------------

*
Η **Ρέιτσελ Σάρα Μπίλσον** (*Rachel Jade Sarah Bilson*, 25 Αυγούστου 1981) είναι Αμερικανίδα ηθοποιός. Η Μπίλσον γεννήθηκε στο Λος Άντζελες και μεγάλωσε στην Καλιφόρνια. Το καλλιτεχνικό της ντεμπούτο το έκανε το 2003 στη σειρά όπου και την έκανε γνωστή California Teens (The O.C.), στο πλάι των Άνταμ Μπρόντι, Μπεν Μακένζι και Μίσα Μπάρτον.

Βιογραφία
---------

Η Μπίλσον γεννήθηκε στο Λος Άντζελες, κόρη της Τζάνις (το γένος Στάγκο), η οποία ήταν βοηθός σε θέματα σεξουαλικής ζωής, και του Ντάνι Μπίλσον, ο οποίος ήταν συγγραφέας, σκηνοθέτης και παραγωγός. Ο πατέρας της είναι εβραίος, και η μητέρα της μία ντόπια κάτοικος της Φιλαδέλφειας. Οι γονείς της Μπίλσον χώρισαν όταν εκείνη ήταν εννέα ετών, και το 1997 ο πατέρας της ξαναπαντρεύτηκε την Χέδερ Μέντγουει, απέκτησε ετεροθαλείς αδελφές την Χάτι και την Ρόζμαρι.
Στην εφηβεία της η Μπίλσον ήταν σε αυτοκινητιστικό δυστύχημα με αποτέλεσμα να είναι σε κώμα για λίγες μέρες, έχει μια ουλή πάνω από το δεξί μάτι της, και μερικές φορές πάσχει από ημικρανίες και απώλεια μνήμης. έχει δηλώσει ότι αυτή η εμπειρία την "άλλαξε", την ενθάρρυνε να "σταματήσει να μπαίνει σε μπελάδες και λόγω της εμπειρίας αυτής έμαθε να παίζει πιάνο. Από τότε που αποφοίτησε ξεκίνησε και η καριέρα της στην υποκριτική.

Προσωπική ζωή
-------------

Η Μπίλσον είχε σχέση με τον συμπρωταγωνιστή της στη σειρά California Teens, Άνταμ Μπρόντι, αλλά χώρισαν μετά από τρία χρόνια σχέσης (δηλ. το 2006). Ένα χρόνο αργότερα η Μπίλσον γνώρισε στα γυρίσματα της ταινίας Jumper, τον Χέιντεν Κρίστενσεν και διατήρησαν σχέση, το 2008 αρραβωνιάστηκαν και στα μέσα του 2010 χώρισαν, αλλά λίγους μήνες αργότερα επνασυνδέθηκαν. Η Μπίλσον έχει αναγνωρισθεί ως "ναρκομανής της μόδας". Τα πρότυπά της είναι η Κέιτ Μος και η Ντάιαν Κίτον. Έχει δείξει μεγάλο ενδιαφέρον για τη μόδα, φτιάχνοντας γκάμες ρούχων. Το 2009 η Μπίλσον έπεσε θύμα διάρρηξης και χάθηκαν πολλά κομμάτια ρούχων που είχε σχεδιάσει.

Φιλμογραφία
-----------

| Έτος | Τίτλος | Ρόλος | Σημειώσεις |
| --- | --- | --- | --- |
| 2003-2007 | *California Teens* | Σάμμερ Ρόμπερτς | Βασικός Ρόλος |
| 2006 | *Το Τελευταίο Φιλί* | Κιμ | Βασικός Ρόλος |
| 2008 | *Jumper* | Μίλι Χάρις | Βασικός Ρόλος |
| 2009 | *New York, I Love You* | Μόλι | Βασικός Ρόλος |
| 2010 | *Waiting For Forever* | Έμμα Τουίστ | Βασικός Ρόλος |
| 2011 | *L!fe Happens* | Λώρα | Βασικός Ρόλος |
| 2013 | *Τhe To Do List* | Άμπερ | Βασικός Ρόλος |
| 2011-σήμερα | *Hart Of Dixie* | Ζόι Χαρτ | Βασικός Ρόλος |

Παραπομπές
----------

1. ↑  Ανακτήθηκε στις 4  Μαρτίου 2021.
2. ↑  (Γερμανικά) *Deutsche Synchronkartei*. 1951. Ανακτήθηκε στις 4  Απριλίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ρέιτσελ Μπίλσον** |

* 

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 294575391
* LCCN: no2006010061
* ISNI: 0000 0001 1802 0403
* GND: 1052685714
* SUDOC: 168029847
* BNF: cb16684029c (data)
* BIBSYS: 8046532
* MusicBrainz: b8acf747-c9f3-46d2-bdce-cc44ffe15d0e
* NKC: xx0078747
* BNE: XX4741453

 |

 |
Η **Ήβη Μαυράκη** (*Eve Mavrakis McGregor*, Dordogne, 22 Ιουνίου 1966) είναι Γαλλίδα σχεδιάστρια μόδας και σκηνογράφος.

Γεννήθηκε στην πόλη Dordogne, στην Ακουιτανία της Γαλλίας, και έχει ελληνική και εβραϊκή καταγωγή.

Στις 22 Ιουλίου 1995 παντρεύτηκε τον ηθοποιό Γιουάν ΜακΓκρέγκορ, με τον οποίο γνωρίστηκε στα παρασκήνια της βρετανικής τηλεοπτικής σειράς Kavanagh QC και με τον οποίο έχει αποκτήσει δυο κόρες, την Κλάρα Ματίλντ (1996) και την Έσθερ Ρόουζ (2001). Τον Απρίλιο του 2006 το ζευγάρι υιοθέτησε ένα παιδί, την Jamiyan, το οποίο γεννήθηκε στην Μογγολία το 2001 ενώ το καλοκαίρι του 2011 υιοθέτησαν ένα κορίτσι.

Η Μαυράκη έχει συμμετάσχει στα τηλεοπτικά ντοκιμαντέρ Long Way Round και Long Way Down, που είχαν ως θέμα τους τα ταξίδια του συζύγου της μαζί με τον Charlie Boorman.

Σκηνογραφία
-----------

* *Imagine Me & You* (2005)
* *Trance* (2001)
* *Tube Tales* (1999)
* *Lock & Stock - Pazzi scatenati* (1998)
* *Una vita esagerata* (1997)
* *Oltre il silenzio* (1996)
* *Kavanagh QC* (1995)

Έκτακτη συμμετοχή
-----------------

* *Long Way Round* (TV - η ίδια) - 2004
* *Long Way Down* (TV - η ίδια) - 2007

Παραπομπές
----------

1. ↑  (Αγγλικά) *Internet Movie Database*. nm0561398. Ανακτήθηκε στις 19  Ιουλίου 2016.
2. ↑  (Τσεχικά) *Česko-Slovenská filmová databáze*. 2001. 281910.
3. ↑  *Freebase Data Dumps*. Google.

Εξωτερικοί σύνδεσμοι
--------------------

* *Eve Mavrakis* στο IMDb.com
Ο **Ήβος Ρήγας**, αναφέρεται και Ίβος ή Ύβος, ήταν έλληνας αγωνιστής του 1821, και πολιτικός.

Γεννημένος στα Αμπελάκια Θεσσαλίας ανάμεσα στα 1780-1790, μυήθηκε το 1819 στη Φιλική Εταιρεία, μόνο ο Φωτάκος αναφέρει ότι ήταν μυημένος νωρίτερα και ότι στάλθηκε απεσταλμένος στην Πελοπόννησο το 1817 για να μυήσει κι άλλα μέλη.

Τις πρώτες μέρες της επανάστασης βρέθηκε στην Πάτρα όπου στάλθηκε τότε από τον Ιωάννη Παπαρρηγόπουλο στη Ζάκυνθο και στους εκεί φιλικούς για να μαζέψει χρήματα για τη συνέχιση του αγώνα στην Αρκανανία, κατάφερε και μάζεψε 3000 τάλαρα. Αναφέρεται ξανά η συμμετοχή του σε αποστολή προς τα Επτάνησα να ζητήσει ναυτική βοήθεια για την πολιορκία των φρουρίων της Πελοποννήσου. Συνόδεψε τον Παπαφλέσσα στη Σμύρνη για αναζήτηση πολεμοφοδίων για τον αγώνα.

Την ίδια περίοδο, το 1821, ήταν πρόεδρος της Εφορίας του Μεσολογγίου, διορισμένος από τον προσωπικό του φίλο Δημήτριο Υψηλάντη. Με τη δημιουργία του Οργανισμού της Δυτικής Χέρσου Ελλάδος έγινε Υπουργός πολέμου του εν λόγω οργανισμού.

Διετέλεσε έπαρχος Άνδρου από το 1824, όπου και πέθανε ξαφνικά τον Αύγουστο του 1825.

Παραπομπές
----------

1. 1 2  Πάντειον Πανεπιστήμιο, πρόγραμμα : Λεξικόν 1821
2. 1 2 3  Δημήτριος Π. Πασχάλης, Δημοσιονομική Καταστάστασις Των Κυκλάδων Νήσων Επί Τουρκοκρατίας Και Επαναστάσεως, σελ. 448
3. ↑  Φωτάκος, Απομνημονεύματα περί της Ελληνικής Επαναστάσεως, Τόμος α΄
4. ↑  Απομνημονεύματα : επιγραφόμενα απομνημονεύματα τινα της κατά του τυράννου των Ελλήνων οπλοφορίας, καί τινων πολιτικών συμβεβηκότων εν Πελοποννήσω κατά την πρώτην της διοικήσεως περίοδον / Γερμανού Π. Πατρών Μητροπολίτου, έκδοσις υπό Γ. Ι. Παπούλα, 1900, σελ. 39
5. ↑  Παναγιώτης Παπαδόπουλος, Φράγκοι, Ενετοί και Τούρκοι στην Πελοπόννησο, εκδόσεις Αφών Νάστου 1969, σελ. 304
6. ↑  Δημήτριος Ι. Πολέμης, Ιστορία της Άνδρου, σελ. 125
Ο **έφορος** είναι, στην Ελλάδα, πρόσωπο υπεύθυνο για τη διαχείριση αρχαιολογικής εφορίας, διοικητικό διαμέρισμα το οποίο, συνήθως, αντιστοιχεί στις περιφερειακές ενότητες της χώρας.

Οι έφοροι υπάγονται διοικητικά στο ελληνικό Υπουργείο Πολιτισμού, όπου και υφίσταται μία Γενική Διεύθυνση Αρχαιοτήτων, καθώς και μία Γενική Διεύθυνση Αναστήλωσης, Μουσείων και Τεχνικών Έργων. Στα τέλη του 20ού αιώνα, η χώρα διέθετε, συνολικά, 25 εφορείες προϊστορικών και κλασικών αρχαιοτήτων, 14 εφορείες βυζαντινών αρχαιοτήτων, καθώς και 8 εφορείες νεωτέρων μνημείων.

Παραπομπές
----------

1. ↑  Konsola 1999, σελ. 37.

Πηγές
-----

* (Γαλλικά) Konsola, Dora (1999). «La politique culturelle de la Grèce». *Pôle Sud* (10): 27-44. .
* Πετράκος, Βασίλειος (1982). *Δοκίμιο για την αρχαιολογική νομοθεσία*. Αθήνα: Υπουργείο Πολιτισμού.


|  |  |
| --- | --- |
| 

|  |
| --- |
| * Πύλη:Αρχαιολογία
* Πύλη:Ελλάδα
 |

 |
Το **Άρμα του ήλιου του Τρούντχολμ** (στα δανέζικα: **Solvognen**) είναι ένα χάλκινο τέχνεργο, που ανακαλύφθηκε το 1902 στην περιοχή Τρούντχολμ, στη βορειοδυτική ακτή του νησιού Σέλαιν (Sjælland), στη Δανία και σήμερα εκτίθεται στο Εθνικό Μουσείο της Δανίας, στην Κοπεγχάγη.

Το Άρμα του ήλιου του Τρούντχολμ
Πρόκειται για ένα χάλκινο άρμα μήκους 54 εκ. και ύψους 35 εκ.. Το άλογο στέκεται πάνω σε μια ράβδο, η οποία προς τα πίσω συνδέεται με έναν δίσκο διαμέτρου περίπου 25 εκ.(στην πραγματικότητα πρόκειται για δύο χάλκινους δίσκους που είναι ενωμένοι με ένα εξωτερικό επίσης χάλκινο δαχτυλίδι). Το άλογο στηρίζεται σε τέσσερις τετράκτινους τροχούς και ο δίσκος σε δύο, επίσης τετράκτινους τροχούς. 

Σύμφωνα με το Εθνικό Μουσείο της Δανίας το Άρμα του Ήλιου του Τρούντχολμ κατασκευάστηκε μεταξύ του 1800 και 1600 π.Χ. Η ανεύρεση στη Βόρεια Ευρώπη, ενός άρματος με τροχούς που το σέρνει άλογο, τόσου παλαιού προκαλεί έκπληξη καθώς σύμφωνα με τους επιστήμονες τέχνεργα τέτοιου είδους δεν κατασκευάζονταν στην περιοχή πριν το τέλος της ύστερης εποχής του Χαλκού, που στη Δανία και στη Σκανδιναβική χερσόνησο είναι από το 1100 μέχρι το 550 π.Χ. Γι’ αυτό, και λόγω της διακόσμησής του, ορισμένοι αρχαιολόγοι υποστηρίζουν ότι κατασκευάστηκε κάπου στην περιοχή του Δούναβη.

Παραπομπές
----------

1. ↑  Nationalmuseet
2. ↑  Nationalmuseet video Αρχειοθετήθηκε 2011-07-19 στο Wayback Machine.; Sandars, 183-185 favours Danubian influence, and a date at the end of the 13th century.

Εξωτερικοί σύνδεσμοι
--------------------

* Reconstructing the Trundholm Sun Chariot
* *Götter und Helden in der Bronzezeit: Europa im Zeitalter des Odysseus*, exhibition, Bonn. 1999. Catalogue introduction, wall panel information:  (.doc format)
Ο **Μπενγκτ Όβε Κίντβαλ** (σουηδικά: *Bengt Ove Kindvall*) (16 Μαΐου 1943) είναι Σουηδός πρώην ποδοσφαιριστής, ο οποίος αγωνιζόταν ως επιθετικός. 

Ξεκίνησε τη σταδιοδρομία του στη Νόρσεπινγκ, στην οποία έπαιξε μέχρι που έγινε μέλος της Φέγενορντ το 1966 και έγινε επαγγελματίας. Την ίδια χρονιά, κέρδισε το βραβείο Γκούλτνμπολεν, ως ο κορυφαίος Σουηδός ποδοσφαιριστής της χρονιάς. Θεωρείται ένας από τους σπουδαιότερους παίκτες της Σουηδίας.

Πρώιμη ζωή
----------

 Ο Όβε Κίντβαλ με την οικογένεια του το 1970. 
Είναι ο πατέρας των πρώην ποδοσφαιριστών Νίκλας Κίντβαλ και Τίνα Κίντβαλ και αδελφός του Κάι Κίντβαλ, ραδιοφωνικού παραγωγού.

Σταδιοδρομία σε συλλόγους
-------------------------

Με τη Φέγενορντ κέρδισε δύο πρωταθλήματα Ολλανδίας, καθώς και το Κύπελλο Πρωταθλητριών του 1970. Στον τελικό εναντίον της Σέλτικ σημείωσε το νικηφόρο γκολ στην παράταση. Στις πέντε σεζόν του με την ομάδα, ο Κίντβαλ σημείωσε 129 γκολ σε 144 αγώνες. Επέστρεψε στη Σουηδία και τη Νόρσεπινγκ το 1971, όπου έπαιξε για τρία χρόνια, μέχρι που ολοκλήρωσε τη σταδιοδρομία του στη Γκέτεμποργκ. 

Ήταν ο πρώτος μη Ολλανδός που ονομάστηκε κορυφαίος σκόρερ της Ερεντιβίζιε, το οποίο κατάφερε το 1968, το 1969 και το 1971. Κανένας άλλος ξένος δεν το πέτυχε μέχρι τον Ρομάριο το 1989. 

Ο Κίντβαλ κέρδισε το χρυσό μετάλλιο Svenska Dagbladet το 1969. Εκείνο το έτος, ονομάστηκε ως ο τέταρτος καλύτερος παίκτης στην Ευρώπη.

Διεθνής σταδιοδρομία
--------------------

Ο Κίντβαλ έπαιξε σε 43 αγώνες με την Εθνική Σουηδίας και σημείωσε 16 γκολ. Συμμετείχε στο Παγκόσμιο Κύπελλο του 1970 και του 1974, διαδραματίζοντας σημαντικό ρόλο στην πρόκριση της ομάδας και στις δύο διοργανώσεις.

Διακρίσεις
----------

### Συλλογικές

Νόρσεπινγκ
* Άλσβενσκαν: 1962, 1963

Φέγενορντ
* Ερεντιβίζιε: 1968-69, 1970-71
* Κύπελλο Ολλανδίας: 1964-65, 1968-69
* Κύπελλο Ιντερτότο: 1967, 1968
* Κύπελλο Πρωταθλητριών: 1969-70
* Διηπειρωτικό Κύπελλο: 1970

### Ατομικές

* Γκούλντμπολεν: 1966
* Κορυφαίος σκόρερ Άλσβενσκαν: 1966
* Κορυφαίος σκόρερ Ερεντιβίζιε: 1967-68, 1968-69, 1970-71

Παραπομπές
----------

1. ↑  (πολλαπλές γλώσσες) *Transfermarkt*. 143337. Ανακτήθηκε στις 9  Οκτωβρίου 2017.
2. ↑  «Greatest players». gopeking.net (ανεπίσημος ιστότοπος οπαδών της Νόρσεπινγκ). Αρχειοθετήθηκε από το πρωτότυπο στις 28 Σεπτεμβρίου 2007. Ανακτήθηκε στις 15 Μαρτίου 2016.
3. ↑
4. ↑  «Ευρωπαίος Ποδοσφαιριστής της Χρονιάς ("Ballon d'Or") 1969». RSSSF.. Ανακτήθηκε στις 15 Μαρτίου 2016.

Εξωτερικοί σύνδεσμοι
--------------------

* (Ολλανδικά) Προφίλ
* (Ολλανδικά) Ιστορία της Φέγενορντ
* Όβε Κίντβαλ στην ιστοσελίδα National-Football-Teams.com
Για άλλες χρήσεις, δείτε: Ίφιτος.

Στην ελληνική μυθολογία ο **Ίφιτος** που ήταν ο πρωτότοκος γιος του Ευρύτου από την Οιχαλία συνδέεται με τον μυθικό κύκλο του Ηρακλή και αναφέρεται μεταξύ των Αργοναυτών.

Μετά τον θάνατο του πατέρα του, ο Ίφιτος κληρονόμησε το θεϊκό τόξο, δώρο του Απόλλωνα, και το δώρισε στον Οδυσσέα, από τον οποίο έλαβε σε αντάλλαγμα δόρυ και ξίφος. Με το τόξο του Ιφίτου ο Οδυσσέας εξόντωσε τους μνηστήρες της Πηνελόπης.

Σύμφωνα με μία παράδοση, ο Ίφιτος σκοτώθηκε από τον Ηρακλή μαζί με τον Εύρυτο και τα αδέλφια του. Αλλά κατά την ομηρική παράδοση ο Ίφιτος, αναζητώντας τα κλεμμένα άλογά του, ήρθε στο σπίτι του Ηρακλή, όπου τα ανακάλυψε, αλλά σκοτώθηκε από τον Ηρακλή, που αρνήθηκε να του τα επιστρέψει. Σύμφωνα με τρίτη παραλλαγή, ο Ίφιτος ήταν ο μόνος από τους γιους του Ευρύτου που επιθυμούσε τον γάμο της αδελφής του Ιόλης με τον Ηρακλή, ύστερα από τη νίκη του ήρωα επί του Ευρύτου και των τέκνων του σε αγώνα τοξοβολίας. Μαθαίνοντας λοιπόν ότι κάποιος τους έκλεψε τα άλογα (ή τα βόδια), ο Ίφιτος, μη πιστεύοντας ότι ο κλέφτης ήταν ο Ηρακλής, ζήτησε από αυτόν να τον βοηθήσει στην αναζήτηση των ζώων. Ο Ηρακλής δέχθηκε, αλλά κυριεύθηκε πάλι από μανία και γκρέμισε τον Ίφιτο από τα τείχη της Τίρυνθας σκοτώνοντάς τον. Για να καθαρθεί από τον φόνο αυτό, ο Ηρακλής έγινε δούλος της Ομφάλης.

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 502
Η **Ριχίλδη Καντιάνο** ήταν Δόγισσα της Βενετίας χάρη στον γάμο της με τον Πιέτρο Γ΄ Καντιάνο. Η Ριχίλδη ήταν κόρη ενός Βενετού και μιας δούλης που μεταφέρθηκε στην Δημοκρατία της Βενετίας ύστερα από την εκστρατεία εναντίον των Ναρεντίνων πειρατών στην Αδριατική Θάλασσα. Με τον θάνατο του συζύγου της (959) η Ριχίλδη αποσύρθηκε σε μοναστήρι σύμφωνα με το έθιμο που επικρατούσε εκείνη την εποχή για τις χήρες των δόγηδων. 

Ο Πιέτρο Γ΄ σύμφωνα με την διαθήκη του παραχώρησε έναν αμπελώνα και πολλά άλλα περιουσιακά στοιχεία στο Βένετο στον Ναό του Αγίου Ζαχαρία. Απέκτησε δυο γιους : τον Δόγη Πιέτρο Δ΄ Καντιάνο και τον Ντομένικο Καντιάνο επίσκοπο του Τορκέλλο. Η κόρη της Έλενα Καντιάνο και ο σύζυγος της Γεράρδος Γκουόρο ήταν πρωταγωνιστές στην δραματική σειρά του Ουίλλιαμ Σαίξπηρ Ρωμαίος και Ιουλιέτα.

Παραπομπές
----------

1. ↑

Εξωτερικοί σύνδεσμοι
--------------------

* Οι δόγισσες της Βενετίας
Η **Royal Brunei Airlines Sdn Berhad** (Μαλαισιανά: Penerbangan DiRaja Brunei, Τζάουι: ڤنربڠن دراج بروني) είναι ο εθνικός αερομεταφορέας του σουλτανάτου του Μπρουνέι. Εδρεύει στο κτίριο RB Plaza στο Μπαντάρ Σέρι Μπεγκαβάν. Ανήκει εξ ολοκλήρου στην κυβέρνηση του Μπρουνέι. Η βάση της εταιρείας είναι το Διεθνές Αεροδρόμιο του Μπρουνέι στο Μπεράκα, ακριβώς στα βόρεια του Μπαντάρ Σερί Μπεγκαβάν, τη πρωτεύουσα του Μπρουνέι.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Royal Brunei Airlines** |

* Official site

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 151619236
* LCCN: no2004038017

 |

 |
Το ***Rolling Stone* Top 200** είναι ένα αμερικανικό μουσικό τσαρτ που δημοσιεύεται εβδομαδιαίως από το περιοδικό *Rolling Stone*. To τσαρτ προκειμένου να προσδιορίσει τη θέση ενός άλμπουμ, καταμετρά τα streams παράλληλα με τις φυσικές και ψηφιακές πωλήσεις (του ίδιου του άλμπουμ αλλά και των τραγουδιών σ'αυτό). εξαιρώντας ταυτόχρονα τη λεγόμενη "παθητική ακρόαση", όπως για παράδειγμα το ραδιοφωνικό airplay. Το τσαρτ δημοσιεύτηκε για πρώτη φορά στις 2 Ιουλίου 2019 για την εβδομάδα 21-27 Ιουνίου 2019.

Το πρώτο νούμερο ένα άλμπουμ στο εν λόγω τσαρτ ήταν το "Help Us Stranger" από το συγκρότημα The Raconteurs στις 27 Ιουνίου 2019.

Παρασκήνιο
----------

Το Μάιο του 2019, το Rolling Stone ανακοίνωσε τη δημιουργία του δικού του μουσικού τσαρτ, για να συναγωνιστεί το Billboard Hot 100. Το τσαρτ βασίζεται σε δεδομένα που συλλέγονται από την εταιρία Alpha Data.

Δείτε επίσης
------------

* Rolling Stone Top 100

Παραπομπές
----------

1. ↑  Stone, Rolling· Stone, Rolling (2 Ιουλίου 2019). «Welcome to the Rolling Stone Charts». *Rolling Stone* (στα Αγγλικά). Ανακτήθηκε στις 3 Ιουλίου 2019.
2. ↑  Stone, Rolling· Stone, Rolling (2 Ιουλίου 2019). «RS Charts: The Raconteurs Take Number One on Rolling Stone Top 200 Albums Chart». *Rolling Stone* (στα Αγγλικά). Ανακτήθηκε στις 3 Ιουλίου 2019.
3. ↑  Stone, Rolling· Stone, Rolling (11 Μαΐου 2019). «An Update on the Rolling Stone Charts». *Rolling Stone* (στα Αγγλικά). Ανακτήθηκε στις 3 Ιουλίου 2019.
4. ↑  Stone, Rolling· Stone, Rolling (2 Ιουλίου 2019). «RS Charts: The Raconteurs Take Number One on Rolling Stone Top 200 Albums Chart». *Rolling Stone* (στα Αγγλικά). Ανακτήθηκε στις 3 Ιουλίου 2019.